**Οργανισμοί Συλλογικής Διαχείρισης**

**1.Αθηνά:**

* Πνευματικά Δικαιώματα – **εκπροσωπεί σκηνοθέτες.**
* Έχει υπογραφεί μνημόνιο με το Ξενοδοχειακό Επιμελητήριο της Ελλάδας το 2011
* **Ζητά αμοιβή** **για τις τηλεοράσεις στα δωμάτια των ξενοδοχείων.**

**2.Διόνυσος – GEA:**

* Συγγενικά Δικαιώματα – **εκπροσωπούν ηθοποιούς** (ο Διόνυσος), **τραγουδιστές, οργανοπαίκτες, παραγωγούς** (η GEA δηλαδή GRAMMO-ΕΡΑΤΩ-ΑΠΟΛΛΩΝ).
* Έχει υπογραφεί μνημόνιο με το Ξενοδοχειακό Επιμελητήριο της Ελλάδας το 2011 .
* Το μνημόνιο **αφορά μόνο την αμοιβή για τις τηλεοράσεις στα δωμάτια των ξενοδοχείων.**
* Ο Διόνυσος ζητά αμοιβή μόνο για τις τηλεοράσεις στα δωμάτια των ξενοδοχείων.
* Η GEA αξιώνει αμοιβή επιπρόσθετα και για τη μουσική στα καταστήματα υγειονομικού ενδιαφέροντος εντός ξενοδοχείου (Bar, pool bar κλπ) – αναφορά στους χώρους για τους οποίους μπορεί να αξιωθεί αμοιβή γίνεται στο μνημόνιο που κατά τα ανωτέρω έχει υπογραφεί με το ΞΕΕ.

**3.Τηλεοπτικά Δικαιώματα:**

* Συγγενικά δικαιώματα: Εκπροσωπεί τις εταιρείες παραγωγής των τηλεοπτικών σταθμών.
* Έχει υπογραφεί μνημόνιο με το ΞΕΕ το 2021
* Εμφανίζεται στην πλατφόρμα του ΞΕΕ για τις αμοιβές συγγενικών δικαιωμάτων, όπου γίνεται από το ξενοδοχείο και η σχετική δήλωση προς τον οργανισμό με καθορισμό της αμοιβής
* Εφόσον καταβάλλεται αμοιβή για τις τηλεοράσεις στα δωμάτια του ξενοδοχείου δεν αξιώνεται χωριστή αμοιβή για τους κοινόχρηστους χώρους.
* Σε περίπτωση που έχει διακόψει αποδεδειγμένα το ξενοδοχείο την πρόσβαση σε όλα τα κανάλια που εκπροσωπεί η εταιρεία (ελληνικά και ξένα), τότε δεν υποχρεούται σε καταβολή αμοιβής

**4.ΕΔΕΜ:**

* Πνευματικά Δικαιώματα – συνθέτες-στιχουργοί.
* Είναι διάδοχος της ΑΕΠΙ μαζί με την ΑΥΤΟΔΙΑΧΕΙΡΙΣΗ
* Ζητά αμοιβή και για τις τηλεοράσεις στα δωμάτια των ξενοδοχείων και για τους κοινόχρηστους χώρους.
* Έχει ασκηθεί από άλλο οργανισμό συλλογικής διαχείρισης αίτηση ακυρώσεως κατά της άδειας λειτουργίας της – η υπόθεση εκκρεμεί στο ΣτΕ.
* Αναμένεται υπογραφή μνημονίου με το ΞΕΕ

**5.Αυτοδιαχείριση:**

* Πνευματικά Δικαιώματα – **εκπροσωπεί συνθέτες-στιχουργούς**
* Έχει υπογραφεί μνημόνιο με το Ξενοδοχειακό Επιμελητήριο της Ελλάδας το 2020
* Είναι διάδοχος της ΑΕΠΙ μαζί με την ΕΔΕΜ
* **Ζητά αμοιβή και για τις τηλεοράσεις στα δωμάτια των ξενοδοχείων και για τους κοινόχρηστους χώρους.**
* Εμφανίζεται στην πλατφόρμα του ΞΕΕ για τις αμοιβές πνευματικών και συγγενικών δικαιωμάτων, όπου γίνεται από το ξενοδοχείο και η σχετική δήλωση προς τον οργανισμό με καθορισμό αμοιβής

**6. ΔΙΑΣ-ΕΡΜΕΙΑΣ-ΗΡΙΔΑΝΟΣ :**

* Συγγενικά δικαιώματα: Εκπροσωπούν εταιρείες παραγωγής ελληνικών ταινιών.
* Έχει υπογραφεί μνημόνιο με το ΞΕΕ το 2021
* Εμφανίζεται στην πλατφόρμα του ΞΕΕ για τις αμοιβές πνευματικών και συγγενικών δικαιωμάτων, όπου γίνεται από το ξενοδοχείο και η σχετική δήλωση προς τον οργανισμό με καθορισμό αμοιβής